РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 52

от заседание на комисия ”Управление на собствеността”
към Пленума на Висшия съдебен съвет, проведено на 01.11.2017 г.

Днес, 01.11.2017 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Олга Керелска
                                                                                      Пламена Цветанова
                                                                                      Огнян Дамянов
                                                                                       Боян Новански
                                                                                       
ОТСЪСТВА: Стефан Гроздев

           От администрацията на ВСС присъстват: инж. Дениза Павлова –началник на отдел „Инвестиции и строителство” и Владимир Димитров - старши експерт - юрист в дирекция „Управление на собствеността на съдебната власт“.

1. ОТНОСНО: Доклад от инж. Дениза Павлова, началник на отдел „Инвестиции и строителство“, относно разходване на средства по § 51-00 „Основен ремонт на придобиване на дълготрайни активи” на органите на съдебната власт за 2017 г., нови и преходни обекти, предприети действия за реализиране на инвестиционната програма на Висш съдебен съвет.
При обсъждане на предложението и доклада по т. 1 от настоящия дневен ред на заседанието на Комисия „Управление на собствеността” беше поканен г-н Севдалин Мавров – член на Висшия съдебен съвет и член на Комисия „Бюджет и финанси” към Пленума на ВСС. 
Председателят на Комисия „Управление на собствеността” към Пленума на ВСС – г-н Евгени Диков и г-н Севдалин Мавров подчертаха необходимостта от предприемане на спешни действия от страна на Комисия „Управление на собствеността”, с оглед реализиране на Инвестиционната програма на ВСС за 2017 г. и усвояването на капиталовите средства, предвид изготвянето на бюджета на съдебната власт за 2018 г. Те направиха предложение да бъдат наети лица на граждански договор, които да подпомогнат дейността на отдел „Инвестиции и строителство” със задача „Подпомагане дейността в отдел „ИС във връзка с възлагането на обществени поръчки за строителство”.
Г-жа Дениза Павлова – началник на отдел „Инвестиции и строителство” изложи своите виждания във връзка с възложените задачи и отговорностите, които стоят пред отдел „Инвестиции и строителство”, както и трудностите които възникват при изпълнение на преките й служебни задължения, с оглед заетата щатна численост в отдел „Инвестиции и строителство” към настоящия момент.
След проведеното обсъждане всички членове на Комисия „Управление на собствеността” единодушно изразиха становището си, че следва да се предприемат спешни действия по кадровото подсигуряване на отдел „Инвестиции и строителство”, предвид реализирането на Инвестиционната програма на ВСС за 2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.	ПРИЕМА доклада на инж. Дениза Павлова, началник на отдел „Инвестиции и строителство“, относно разходване на средства по § 51-00 „Основен ремонт на придобиване на дълготрайни активи” на органите на съдебната власт за 2017 г., нови и преходни обекти, предприети действия за реализиране на инвестиционната програма на Висш съдебен съвет.
2.	ДАВА ПРИНЦИПНО СЪГЛАСИЕ да бъдат сключени граждански договори с двама души в отдел „Инвестиции и строителство” с предмет „Подпомагане дейността в отдел „ИС” във връзка с възлагането на обществени поръчки за строителство и обекти, със срок на договора – избор на изпълнител.
3.	ИЗПРАЩА предложението на Комисия „Бюджет и финанси” към Пленума на Висшия съдебен съвет, за съгласуване по отношение на размера на възнаграждението.
4.	ВЪЗЛАГА на Главния секретар на Висшия съдебен съвет да представи информация в Комисията, във връзка с обявяването на конкурса за длъжността Главен експерт – инженер и/или архитект.
5.	КАНИ на следващото заседание на Комисия „Управление на собствеността”, което ще се състои на 08 ноември 2017 г., от 10,30 часа, административните ръководители на органите на съдебна власт, които упражняват правомощията си на възложители по чл. 5 от ЗОП.
6.	ВЪЗЛАГА на дирекция „Управление на собствеността на съдебната власт” да изготви обобщен доклад за предприетите действия във връзка с усвояването на капиталовите средства по Инвестиционната програма на ВСС за 2017 г., за следващото заседание на Комисията.

2. ОТНОСНО: Съгласуване на документация за провеждане на обществена поръчка с предмет: „Национална следствена служба – изготвяне на конструктивно становище с проект за отстраняване на възникнали дефекти и извършване на СМР на подземен паркинг, находящ се в гр. София, бул. „Г. М. Димитров” № 42” по писмо вх. № ВСС-13734/12.10.2017 г. на главния секретар на администрация на главния прокурор.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА становището на инж. Дениза Павлова – началник на отдел „Инвестиции и строителство” в дирекция „Управление на собствеността на съдебната власт” и Петър Станков – началник на отдел „Управление и координиране цикъла на обществените поръчки” в дирекция „Правна”, АВСС.

2.2. СЪГЛАСУВА документация за провеждане на обществена поръчка с предмет: „Национална следствена служба – изготвяне на конструктивно становище с проект за отстраняване на възникнали дефекти и извършване на СМР на подземен паркинг, находящ се в гр. София, бул. „Г. М. Димитров” № 42” по писмо вх. № ВСС-13734/12.10.2017 г. на главния секретар на администрация на главния прокурор.
2.3. ИЗПРАЩА решението по т. 2 от настоящия протокол ведно със становището на инж. Дениза Павлова – началник на отдел „Инвестиции и строителство” в дирекция „Управление на собствеността на съдебната власт” и Петър Станков – началник на отдел „Управление и координиране цикъла на обществените поръчки” в дирекция „Правна”, АВСС, на главния секретар на администрация на главния прокурор на Република България.

3. ОТНОСНО: Предложение за сключване на договор без провеждане на процедура за обществена поръчка с предмет: „Строителни и монтажни работи за изпълнение на текущ ремонт на 6 /шест/ ведомствени жилища на територията на гр. София”, на стойност 47 990 лв. без ДДС, както и доставка и монтаж на обзавеждане и оборудване на прогнозна стойност 36 000 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА доклада от инж. Дениза Павлова - началник на отдел „Инвестиции и строителство“ и инж. Димитър Шиклев – главен експерт „Инвестиции и строителство” относно сключване на договор без провеждане на процедура за обществена поръчка с предмет: „Строителни и монтажни работи за изпълнение на текущ ремонт на 6 /шест/ ведомствени жилища на територията на гр. София”, на стойност 47 990 лв. без ДДС, както и доставка и монтаж на обзавеждане и оборудване на прогнозна стойност 36 000 лв. с ДДС.

3.2. ПРЕДЛАГА на Комисия „Бюджет и финанси” да одобри разход в размер на 35 500 лв. с ДДС за обзавеждане и оборудване на четири броя ведомствени жилища, съгласно приложения доклад.
3.3. ПРЕДЛАГА на Пленума на Висшия съдебен съвет да вземе следното решение:
- ОДОБРЯВА възлагането по реда на чл. 20, ал. 4 от ЗОП на обществена поръчка с предмет: „Строителни и монтажни работи за изпълнение на текущ ремонт на шест ведомствени жилища на територията на гр. София”, на стойност 47 990 лв. без ДДС.
- УПЪЛНОМОЩАВА представляващия Висшия съдебен съвет да сключи договор със „СТРОЙИНЖЕНЕРИНГ – В” ЕООД, с предмет: „Строителни и монтажни работи за изпълнение на текущ ремонт на шест ведомствени жилища на територията на гр. София”, на стойност 47 990 лв. без ДДС.
3.4. ВНАСЯ предложението като редовна точка в заседание на Пленума на Висшия съдебен съвет, насрочено за 09.11.2017 г.

4. ОТНОСНО: Писмо от Община Попово с вх. № ВСС-13477/09.10.2017 год. с искане за определяне на упълномощено лице от страна на Висшия съдебен съвет, което да го представлява пред останалите участници с строителния процес при изпълнение на дейностите, посочени в подписано споразумение.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да приеме следното решение:

4.1. УПЪЛНОМОЩАВА  административния ръководител – председател на Районен съд гр. Попово да представлява Висшия съдебен съвет пред съответните държавни и общински органи, както и пред експлоатационните дружества, поддържащи техническата инфраструктура в гр. Попово, като подава заявления, получава документи и съгласува документация за строеж “Подобряване на енергийната ефективност на обществените сгради в гр. Попово“ – обект „Сграда на Районен съд и Прокуратура“ град Попово, ул. Ал. Стамболийски №1“ съгласно Разрешение за строеж №33 05.10.2017 год., издадено от Община Попово по Споразумение за партньорство от 31.03.2016 год., като при всяко извършено действие своевременно уведомява Висшия съдебен съвет, с оглед съблюдаване на разпоредбите на Споразумението за партньорство.
4.2. ВНАСЯ предложението като редовна точка в заседание на Пленума на Висшия съдебен съвет, насрочено за 09.11.2017 г.

5. ОТНОСНО: Писмо от председателя на Административен съд гр. Велико Търново с вх. № ВСС-12352/18.09.2017 г. с искане за отпускане на средства за текущ ремонт на системата за видеонаблюдение – подмяна на техниката на стойност 3 723 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Ремонтът в Административен съд гр. Велико Търново на системата за видеонаблюдение – подмяна на техниката, е нецелесъобразен.

Мотиви: За нуждите на съда е закупена административна сграда на ул. „Иван Вазов” № 1. Изготвен е проект за преустройство, издадено е разрешение за строеж и е избран изпълнител. Прогнозният срок за завършване на обекта е до 31.12.2018 г.

5.2. ИЗПРАЩА решението по т. 5 от настоящия протокол на дирекция „Бюджет и финанси”, за сведение.

6. ОТНОСНО: Писмо от председателя на Административен съд гр. Хасково с вх. № ВСС-13564/09.10.2017 год. с искане за отпускане на средства за текущ ремонт – отводняване на английски двор /1306,61 лв.с ДДС/ с налагащ се демонтаж и монтаж на водоохлаждащ агрегат /996 лв./,  на  обща стойност 2 302,61 лв. с ДДС. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

      6.1. Извършването на разход за текущ ремонт – отводняване на английски двор с налагащ се демонтаж и монтаж на водоохлаждащ агрегат в Административен съд гр. Хасково е аварийно необходимо. Стойността на разхода е определена на  2 303 лв. с ДДС, съгласно експертна оценка и оферта.
               6.2. ИЗПРАЩА решението по т. 6 от настоящия протокол на комисия „Бюджет и финанси”, за  корекция на бюджета на  Административен съд гр. Хасково.

7. ОТНОСНО: Писмо от председателя на Окръжен съд гр. Смолян с вх. № ВСС-11947/04.09.2017 г. с искане за отпускане на средства за заплащане на изготвен проект за обзавеждане на съдебна зала, на стойност 3 000 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1.	ПРЕДЛАГА на председателя на Окръжен съд гр. Смолян да осигури сумата в рамките на одобрената бюджетна сметка на съда за 2017 г.

7.2.	ИЗПРАЩА решението по т. 7 от настоящия протокол на председателя на Окръжен съд гр. Смолян.

8. ОТНОСНО: Писмо от председателя на Районен съд гр. Казанлък с вх. № ВСС-14085/20.10.2017 г. с искане за отпускане на средства за довършване ремонт за обособяване на кафене в работни помещения, на стойност 7 227,77 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

      8.1. Извършването на разход за довършване на текущ ремонт за обособяване на кафене в работни помещения в Районен съд гр. Казанлък е целесъобразно. Стойността на разхода е 7 228 лв. с ДДС, съгласно договор и подадени допълнително оферти.
               8.2. ИЗПРАЩА решението по т. 8 от настоящия протокол на комисия „Бюджет и финанси”, за  корекция на бюджета на  Районен съд гр. Казанлък и връщане на неусвоените средства, отпуснати по § 52 във връзка с решение на Комисия „Бюджет и финанси” взето по протокол № 29/09.08.2017 г., упълномощена с решение на Пленума на ВСС от 27.07.2017 г.

9. ОТНОСНО: Писмо от председателя на Районен съд гр. Луковит с вх. № ВСС-13788/13.10.2017 г. с искане за отпускане на средства за авариен текущ ремонт за отстраняване щети по покрив и помещения под него, на обща стойност 4 698,72 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на разход за авариен текущ ремонт за отстраняване щети по покрив и помещения под него в Районен съд гр. Луковит е аварийно необходимо. Стойността на разхода е определена на  4 700 лв. с ДДС, съгласно най-ниската  оферта.
             9.2. ИЗПРАЩА решението по т. 9 от настоящия протокол на комисия „Бюджет и финанси”, за  корекция на бюджета на  Районен съд гр. Луковит.

10. ОТНОСНО: Писмо от председателя на Районен съд гр. Нови пазар с вх. № ВСС-13938/20.10.2017 год. с искане за отпускане на средства за закупуване на архивни стелажи /5 143,68 лв.с ДДС/; и подмяна на врата на задния вход /220 лв. с ДДС/,  на  обща стойност 5 363,68 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ОТЛАГА вземането на решение за отпускане на средства на Районен съд гр. Нови пазар за изпълнение предписанията на службите за противопожарна охрана, до прилагане на протокола от огледа.
              10.2. ИЗПРАЩА решението по т. 10 от настоящия протокол на председателя на Районен съд гр. Нови пазар, за действия по компетентност .

11. ОТНОСНО: Писмо от председателя на Районен съд гр. Харманли с вх. № ВСС-10011/09.07.2017 г. с информация за констатации след охранително обследване на сградата на съда от страна на ОЗ „Охрана” – Хасково.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ОТЛАГА вземането на решение за повишаване сигурността на съдебната сграда на Районен съд гр. Харманли по предписание на ГД „Охрана” към Министерство на правосъдието.
              11.2. ПРЕДЛАГА на председателя на Районен съд гр. Харманли да приложи оферти с цел определяне на необходимата сума.
11.3. ИЗПРАЩА решението по т. 11 от настоящия протокол на председателя на Районен съд гр. Харманли, за действия по компетентност .

12. ОТНОСНО: Писмо от председателя на Окръжен съд гр. Търговище с вх. № ВСС-14240/30.10.2017 г. с искане за определяне на експерт от дирекция „Управление на собствеността на съдебната власт” за участие в комисия по чл. 103 от ЗОП за обект: „Проектиране и изпълнение на строителство – основен ремонт на отоплителна инсталация на Съдебна палата гр. Търговище”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ОПРЕДЕЛЯ инж. Димитър Шиклев – главен експерт в дирекция „Управление на собствеността на съдебната власт” за участие в комисия по чл. 103 от Закона за обществените поръчки за определяне на изпълнител на обществена поръчка с предмет: „Проектиране и изпълнение на строителство – основен ремонт на отоплителна инсталация на Съдебна палата гр. Търговище”, която ще се състои на 02.11.2017 г. от 10,30 ч. в сградата на Окръжен съд гр. Търговище, ул. „П. Р. Славейков” № 59.
12.2. ПРЕДЛАГА на Главния секретар на Висшия съдебен съвет да командирова определения служител.
12.3. ИЗПРАЩА решението по т. 12 от настоящия протокол на Главния секретар на ВСС.
12.4. ИЗПРАЩА решението по т. 12 от настоящия протокол на председателя на Окръжен съд гр. Търговище, за изпълнение.

13. ОТНОСНО: Доклад от Владимир Димитров – старши експерт – юрисконсулт в отдел „Управление на собствеността”, дирекция „Управление на собствеността на съдебната власт” относно състоянието на сградния фонд на Националния институт по правосъдие и ползваните от него паркоместа, изготвен в изпълнение на решение на КУС по протокол № 51/25.10.2017 г., т. 15.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА за сведение доклада от Владимир Димитров – старши експерт – юрисконсулт в отдел „Управление на собствеността”, дирекция „Управление на собствеността на съдебната власт” относно състоянието на сградния фонд на Националния институт по правосъдие и ползваните от него паркоместа, изготвен в изпълнение на решение на КУС по протокол № 51/25.10.2017 г., т. 15.
13.2. ВЪЗЛАГА на дирекция „Управление на собствеността на съдебната власт” съвместно с дирекция „Организационно административна дейност” да изготви и съгласува с главния секретар на ВСС проект на решение за ново разпределение на паркоместата в прилежащия двор към сградата на ВСС, находящ се на ул. „Екзарх Йосиф” № 12, като се регламентира и пропусквателния режим за външни лица, за следващо заседание на Комисията.
13.3. ИЗПРАЩА решението по т. 13 от настоящия протокол на директор дирекция „Организационно-административна дейност” в АВСС и на главния секретар на ВСС, за сведение.
14. ОТНОСНО: Доклад от Лидия Кирилова – главен експерт в дирекция „Управление на собствеността на съдебната власт” относно писма вх. № ВСС-8401/21.06.2017 г. и вх. № ВСС-8312/20.06.2017 г. от кмета на Община Тервел.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРЕДЛАГА на Главния секретар на Висшия съдебен съвет да командирова инж. Димитър Шиклев за извършване на оглед на недвижим имот, находящ се в гр. Тервел, ул. „Св. Св. Кирил и Методий” № 4.
Огледът да се извърши на 2 и 3 ноември 2017 г. с личен автомобил марка MB 300 TD с рег. № СА 5991 АК, във връзка с изпълнение на решение на КУС по т. 12, взето по настоящия протокол. 
14.2. ИЗПРАЩА решението по т. 14.1 от настоящия протокол на Главния секретар на Висшия съдебен съвет.
14.3. ВЪЗЛАГА на дирекция „Управление на собствеността на съдебната власт, след извършване на огледа, да изготви съвместен доклад включително относно вида и стойността на необходимите строително-ремонтни дейности.

15. ОТНОСНО: Доклад от Анжела Цветанова – старши експерт – юрист в дирекция „Управление на собствеността” относно разход за ремонт на общи части на сграда в гр. Стара Загора, ЖСК „Дружба”, бул. „Цар Симеон Велики” № 172, блок 3.
Приложение: Проект на писмо.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА доклада на Анжела Цветанова – старши експерт – юрист в дирекция „Управление на собствеността” относно разход за ремонт на общи части на сграда в гр. Стара Загора, ЖСК „Дружба”, бул. „Цар Симеон Велики” № 172, блок 3.
15.2. ОДОБРЯВА проект на писмо до председателя на Окръжен съд гр. Стара Загора, относно решение на общото събрание на етажната собственост, проведено на 06.02.2017 г. и 07.09.2017 г. по реда на чл. 13, ал. 1 от Закона за управление на етажната собственост за плащане на разход за неотложен ремонт на покрива на блок 3, гр. Стара Загора, ЖСК „Дружба”, бул. „Цар Симеон Велики” № 172, в размер на 197,00 лв., в който ВСС е с предоставени права за управление върху ведомствено жилище – частна държавна собственост, представляващо апартамент № 19 със застроена площ 75,78 кв. м., ведно с мазе № 7 с площ 3,10 кв.м. и таван № 6 с площ 3,70 кв.м. и 0,983% идеални части от общите части на сградата и от правото на строеж.

16. ОТНОСНО: Писмо от председателя на Административен съд гр. Благоевград за продължаване срока на Договор № 63/14.12.2007 г. за безвъзмездно управление на имот – частна държавна собственост.
Приложение: Становище от Владимир Димитров – старши експерт – юрисконсулт в отдел „Управление на собствеността”, дирекция „Управление на собствеността на съдебната власт” и проект на писмо.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ПРИЕМА становището на Владимир Димитров – старши експерт – юрисконсулт в отдел „Управление на собствеността”, дирекция „Управление на собствеността на съдебната власт” във връзка с писмо от председателя на Административен съд гр. Благоевград за продължаване срока на Договор № 63/14.12.2007 г. за безвъзмездно управление на имот – частна държавна собственост.
16.2. ПРЕДЛАГА на Пленума на Висшия съдебен съвет, следното решение:
16.2.1. УПЪЛНОМОЩАВА представляващия Висшия съдебен съвет да отправи искане до областния управител на област Благоевград за продължаване на Договор № 63/14.12.2007 г. за безвъзмездно управление на имот – частна държавна собственост: самостоятелен обект в сграда с идентификатор 04279.612.223.1.74 по Кадастралната карта на гр. Благоевград, площ 673 кв.м., с административен адрес гр. Благоевград, ул. „Тодор Александров” № 47, ет. 3, за срок от две години, за нуждите на Административен съд гр. Благоевград.
16.2.2. ОДОБРЯВА проект на писмо до областния управител на област Благоевград.
16.2.3. УПЪЛНОМОЩАВА представляващия Висшия съдебен съвет да подпише писмото.
16.3. ВНАСЯ предложението като редовна точка в заседание на Пленума на Висшия съдебен съвет, насрочено за 09.11.2017 г.

17. ОТНОСНО: Писмо от председателя на Районен съд гр. Сандански с вх. № ВСС-12674/25.09.2017 г.
Приложение: Проект на писмо.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ОДОБРЯВА проект на писмо до г-жа Николинка Бузова – председател на Районен съд гр. Сандански.

18. ОТНОСНО: Писмо с вх. № ВСС-10363/12.09.2017 г. от областния управител на област София с искане за предоставяне на допълнително документи и информация, въз основа на които ведомствените жилища на Висшия съдебен съвет /ВСС/ в гр. София са предоставени за нуждите на съответните институции /ВСС, ВКС, ВАС и ПРБ/.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ПРИЕМА за сведение доклада от Лидия Кирилова – главен експерт в дирекция „Управление на собствеността на съдебната власт”.

18.2. ОДОБРЯВА проект на писмо до областния управител на област София.

19. ОТНОСНО: Доклад от Надя Горгорова – младши експерт в дирекция „Управление на собствеността на съдебната власт” относно договор за дарение от община Чирпан на имот – частна общинска собственост, находящ се в гр. Чирпан, бул. „Георги Димитров” № 28, на Висш съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:

19.1. ИЗРАЗЯВА СЪГЛАСИЕ И ПРИЕМА С БЛАГОДАРНОСТ дарението от Община гр.Чирпан на недвижим имот – частна общинска собственост, с адрес: гр. Чирпан ,бул. „Георги Димитров” № 28, представляващ триетажна масивна сграда, пл. № 2007, находящ се в УПИ І „Жилищно строителство и магазини” в кв. 119, състояща се от 5 стаи, кухня и сервизни помещения на всеки етаж с площ 162 кв.м., подробно описан в АЧОС № 86/05.03.1998 г.
19.2. УПЪЛНОМОЩАВА представляващия Висшия съдебен съвет да подпише договор с Община гр. Чирпан за дарение на недвижимия имот, подробно описан в т. 19.1.
19.3. ВНАСЯ предложението като редовна точка в следващо редовно заседание на Пленума на Висшия съдебен съвет, насрочено за 09.11.2017 г.
19.4. ВЪЗЛАГА на дирекция „Управление на собствеността на съдебната власт” за следващо заседание да предостави на Комисията информация за управлението на имотите за жилищни нужди в страната.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ